Нийслэл хотуудын нэрийн утга учир

Тухайн улс орнуудыг монгол хэлний цагаан толгойн үсгийн дарааллаар тайлбарласан болно. 

## А
### Канберра ()
Канберра гэдэг нь Нгуннавал хэлний “уулзах газар” гэсэн утгатай үг. Зарим талаар “эмэгтэйн цээж” гэж тайлбарладаг. 

Британийн эзэнт гүрэн тус улсыг колоничилж байх эхэн үед Канберри, Нганбра гэж нэрлэж байжээ.  

### Вена ()
Вена гэдэг нь Кельт хэлний “цагаан газар” гэх утгатай. Улмаар Эртний Ромын үед “Виндобона” гэж нэрлэж байжээ.  Анх энэ хотын тухай зургаадугаар зууны нэгэн сударт дурдсан байдаг. Харин латин хэлний энэ нэр Герман хэлд дамжин “Вена” болон өөрчлөгджээ. Энэ нь Вена мөрөнтэй холбоотой. Нэрийн утга бол өөрчлөгдөөгүй. 

### Баку ()
Баку гэх үг нь перс хэлний (Бад-кубе) буюу “салхин сэвшээтэй хот” гэсэн утгатай. 

Олонд түгээгүй өөр нэг домгоор бол Багхкуй буюу “Бурхдын тосгон” гэсэн өөр нэг тайлбар бий. 

### Тирана ()
Грек хэлний “Тирос” гэх үгнээс гаралтай бөгөөд сүү гэсэн утгатай. Эртний Грекийн үед энэ газар нутаг сүүний хамгийн гол нутаг байсантай холбоотой. Улмаар энэ нэр үүсэн бий болжээ. 

### Алжирс ()
Улсынх нь нэртэй адил утгатай. Алжир гэдэг нь Османы Турк хэлээр "Чезайр" буюу "арлууд" гэсэн утгыг агуулдаг. Улмаар Франц хэлэнд "Альжер", Каталон хэлэнд "Алджер" гэж нэвтрэн орсон байдаг. Анх "Алжир" гэх нэршлийг 1839 онд Францчууд тус нутгийг эзлэн захирах үед албан ёсоор ашигласан байдаг. Ингэж нэрлэх болсон нь ихээхэн учиртай. Тодруулбал, тус улсын нийслэл хотыг хуучнаар "Жазаир Бани Мазганна" буюу Мазганнагын үр садын арлууд" гэж нэрлэдэг байжээ. Мазганна гэдэг нь тус улсад анхлан үүссэн төрт улс байсан гэдэг. Тус улсын нийслэл хотын эргээс дөрвөн арал цуварч харагддаг. Улсын нэршилтэй холбоотой өөр нэгэн домог бий. Энэ нь Зиридийн хаант улсыг үндэслэгч Зири Ибн Манад гэх хааны нэрнээс үүсэлтэй гэх домог. Зири гэдэг нь Берберчүүдийн хэлээр "Сарны туяа" гэх утгыг илэрхийлдэг юм байна. 2011}}

### Вашингтон ()
АНУ-ын анхны Ерөнхийлөгч Жорж Вашингтоны дурсгалыг хүндэтгэн түүний нэрээр нэрлэжээ. 

### Луанда ()
Нутгийн хэлээр “Лу-нданбу” гэдэг бөгөөд “эрэг ирмэг газар” гэх утга илэрхийлжээ. 

### Андорра Ла Велла ()
Каталон хэлээр “Хуучин Андорра” гэх утгатай үг. Харин Андорр гэдэг үгний тухайд олон янзын тайлбар бий. Шарльмайнын "Марка Хиспаника" номонд дурдсанаар "Ад-Дарра" буюу "Ой мод" гэх Араб үгнээс  эсвэл Наварро-Арагон хэлний "Андурриал" буюу "Бэлчирийн нутаг" гэх утгатай байх боломжтой гэж бичсэн байдаг.

### Сент Жонс ()
Христийн шашны Гэгээн Йоаны дурсгалыг хүндэтгэн “Сент Жонс” гэж нэрлэжээ. 

### Дубай ()
Дубай гэх үгний утгын талаар олон янзын тайлбар бий. Эхний тайлбар нь “зах” гэсэн утга.  Дараагийн тайлбар нь хэл шинжээч Дана Пишдарын тогтоосноор “мөнгө” гэсэн утгатай байж болно гэж таамагласан. Түүнчлэн түүхэн судард дурдсан “Дейра, Бур Дубай” гэх ах дүүсийн нэгнийх нь нэгээр нэрлэсэн гэж тайлбарласан. 

### Буэнос-Айрес ()
Испанийн эзлэн түрэмгийлэгчид анх энэ нутагт ирээд агаарын сайхныг нь гайхан шагширсан байдаг. “Буэнос-Айрес” эгдэг нь испани хэлээр “цэвэр агаар”, “тунгалаг салхи” гэсэн утгатай. 

### Ереван ()
Ереван нэршлийн тухайд олон янзын тайлбар бий. Эхний тайлбар нь “энд гарч ирэв” гэх тайлбар юм. Удаах нь Арменийн хаан IV Ерванд хааны нэрнээс үүдсэн гэх тайлбар байдаг. 

### Кабул ()
Санкрит хэлний “кубжа” буюу “бөгтөр”, “тахир” гэсэн утгатай үг юм. 

## Эшлэл